আমার শুধু মনে হতো, মা সারাদিন চুপ করে বসে থাকেন। কত ভাবনা,কত কথার খেলা তো চলে ,তার একটু নাহয় লিখুক। লিখেছিলেন। কয়েকটা মোটে পাতা,সেখানে শুধু মায়ের ছেলেবেলার গল্প,মায়ের মা বাবা। ভাইবোদের কথা। মায়ের নানী বাড়ির গল্প। যেটা এখন কলেজ। আরো কত কথা। খুব ইচ্ছা ছিলো মা লিখবে ,সেটা নিয়ে একটা বই ছাপাবো। মা ছোটবেলায় গল্প করেছিলেন,নানী নিজের হাতে লিখে একটা বই বাঁধিয়েছিলেন। নাম “তৃষিত মরু”। নানী সম্ভবত নিজের জীবনী লিখেছিলেন।